Polesės valstybinis radiacinis ekologinis draustinis

Polesės valstybinis radiacinis ekologinis draustinis () – didžiausias gamtos draustinis Baltarusijoje, Gomelio srityje, Brahino, Choinikų ir Naroulios rajonuose. Įkurtas 1988 m. liepos 18 d., praėjus dviems metams po Černobylio avarijos. Pietinėje dalyje ribojasi su Černobylio zona Ukrainoje. Draustinio administracija – Choinikų mieste.

Užima 2169 km² plotą, iš kurių 1396 km² – miškai.Forestry activities , Polesės valstybinis radiacinis ekologinis draustinis. Nuoroda tikrinta 2021-06-02. Draustinio teritorijoje yra 96 apleistos gyvenvietės, kuriose iki Černobylio avarijos gyveno virš 22 tūkst. žmonių. Draustinyje registruota 1251 augalų rūšis, 18 iš jų įtraukta į Raudonąją knygą. Saugomoje teritorijoje aptinkamos 54 žinduolių, 25 žuvų ir 280 paukščių rūšys; daugiau nei 40 gyvūnų rūšių laikomos retomis ir nykstančiomis.О ПОЛЕССКОМ ЗАПОВЕДНИКЕ , Polesės valstybinis radiacinis ekologinis draustinis. Nuoroda tikrinta 2020-09-10.

Draustinio aplinką stebi mokslininkai – tiriama, kaip radiacija paveikė vandenį, gruntą, gyvąją gamtą. Pasak mokslininkų, labiausiai radiacijos paveikti grybai, jų radioaktyvumas viršija normą tūkstantį kartų. Per 30 metų po avarijos radioaktyviojo cezio ir stroncio sumažėję du kartus, o pavojingiausias šiuo metu – yrantis plutonis, kuris skyla į labai aktyvų americį. Kad radionuklidai visiškai suskiltų, mokslininkų nuomone, prireiks 432 metų.Zinaida Paškevičienė, Apsilankykite – vienintelis pasaulyje radioekologinis draustinis, LRT TV naujienų tarnyba, 2016-04-13. Nuoroda tikrinta 2020-09-10.

Buvusiame Babčino kaime 2006 m. atidarytas muziejus.Museum , Polesės valstybinis radiacinis ekologinis draustinis. Nuoroda tikrinta 2021-06-02. Nuo 2018 m. į atskiras draustinio zonas su leidimais įleidžiami turistai.Chernobyl: from recovery to development, Belarus UNDP, 2019-09-25. Nuoroda tikrinta 2020-09-10.

 Šaltiniai 

Kategorija:Baltarusijos geografija
Kategorija:Černobylio katastrofa